  Майя Бывальцева Татьяна Пунгина 15-тӥ толсуре Удмуртиын нырысетӥеныз Россиын вуоноысь гуртэн («Деревня будущего») тодматон ортчиз. Сыӵе нимез Вотка ёросысь Пихтовка гурт басьтӥз. Гуртоос асьсэос солы кулэ воштӥськонъёсын лыдмет кылдытӥзы. Соослэн куремзыя кылдӥзы Ижкарысь гипермаркетъёсысь сиён-юонъёсты но вузъёсты ваён сервис, кулэяськонъёсты кутӥсь сервис но кешаут сервис, со гуртысь вузкаронниын кассаысь коньдонэз басьтыны яке коммунальной юрттӥськет понна тыриськыны луонлык сётэ. Гуртъёсысь ужаны быгатӥсь адямиос кошко, озьы гуртъёс картаос вылысь ышо. Ми оскиськом ужпумез котыр ласянь сэрттыса-пертчыса, соос утьыны луоз, гуртъёс экономикаез азинтон интыос луозы Александр Бречалов, Удмуртилэн тӧроез Пихтовкаын нылпиослы шудон инты, сюрес, тротуар, стадион лэсьтӥзы, тыл кыскизы. 2022-тӥ арын стадионэз умоятон ужъёсты азьланьтозы. Со сяна, нылпи садэз, школаез, лулчеберет юртэз тупатъязы. Дышетон юртъёсы выль тӥрлык басьтӥзы, укноосты вошъязы, классъёсты но липетэз выльдӥзы. Выль фельдшер-акушер пунктын «визьмо юрт» сӧзнэт ужа. Фельдшер тылэз, шунытэз, укноосты но вентиляциез палэнысен эскерыны быгатэ. Озьы ик мер транспортлы «визьмо» дугдылонни пуктӥзы, отын телефонэз заряданы, интернетэ потыны луэ. Та одӥгез яркыт пример, куке кичӧлтонъёслы коньдон висъямен но интыысь ужбергатон юрттэмен вакчи дыр ӵоже туала инфраструктура кылдӥз, выль объектъёс уже кутэмын. Пусйымон, со Удмуртиын Гуртлэн арез улсын быдэсмиз. Гурт возёсъя министерстволэн одӥгез валтӥсь ужпумез – гуртын туала инфраструктура кылдытон но оглом улонлэсь ӟечлыксэ будэтон Дмитрий Патрушев, Россиысь гурт возёсъя министр Дмитрий Патрушев пусйиз, «Деревня будущего» ӵектос выль кичӧлтонъёсты быдэстыны луонлыкъёс кылдытэ шуыса, агропром огъетын гинэ ӧвӧл, экономикалэн пӧртэм удысъёсаз но. Валтӥсез ужпум – экономика, юрттыны предприятилы, кудӥз паськыт вузпӧрын вожвылъяськыны быгатоз. Со улосвыл программалэн валтӥсь ужпумез Александр Бречалов, Удмуртилэн тӧроез Ӵектослэн дуныз 226 миллион манет луиз. Коньдон федерал, элькун, муниципал коньдэтъёсысь вуиз, озьы ик инвесторъёслэсь – чорыг вордӥсь «Пихтовка» возёслэсь но Сбербанклэсь. «Деревня будущего» – гуртъёслэн кичӧлтонъёссылы юрттонъя программа. Гуртлэн араз солы кутскон сётӥз Удмуртиысь гурт возёсъя но сиён-юонъя министерство «Сообщество» фондэн но Интывылъёсты азинтонъя центрен ӵош.  Тегъёс: Мерлык Удмуртия гурт лэсьтськон Воткаёрос гуртвозёсъяминистерство АлександрБречалов Гуртлэнарез  